# Associació Icestock Catalunya

### De Viquipèdia

AIC

L'Associació Icestock Catalunya (AIC a partir d'ara) és l'entitat que uneix a tots els jugadors, àrbitres, tècnics i amants de l'Eisstock a Catalunya.

L'AIC és l'encarregada d'organitzar les competicions a Catalunya, de revisar i actualitzar les normes de joc segons el que marca la Federació Internacional d'IceStock, de seleccionar els jugadors que competiran internacionalment i d'organitzar clínics d'aprenentatge i formació de l'esport a Catalunya.

Durant el mes de febrer de l'any 2006, l'AIC participà en el seu primer campionat internacional en la modalitat de llarga distància, però no fou fins el mes de març quan participà en el Europeu de Nacions celebrat a Zagreb (Croàcia).

El passat 17 de juny de 2006, es realitzà el Congrés anual de la Federació Internacional d'IceStock a la localitat finlandesa de Pöri. L’AIC, juntament amb la federació argentina, van ser admeses com a membres de ple dret de la Federació Internacional, després de restar un any com a membres provisionals. Varen assistir al congrés Albert Collet (president de l’Associació), Jordi Carrés (Vicepresident) i Juan José Mena (Cap de protocol). Altres fets importants aprovats al congrés, van ser el canvi del nom de la federació internacional de l’alemany a l’anglès i alguns canvis en la reglamentació per a fer més espectacular l’esport de cara al proper campionat del món l’any 2008 al Sud-Tirol.

## [edita] Enllaços externs

- Associació Icestock Catalunya
- International Federation of Icestocksport

Obtingut de "http://ca.wikipedia.org../../../a/s/s/Associaci%C3%B3_Icestock_Catalunya_bff4.html"

Categories: Esports d'hivern | Esports individuals | Federacions catalanes

##### Views

- Article
- Discussió
- Revisió actual

##### Cerca